Document ID: 32004R1296

UREDBA SVETA (ES) št. 1296/2004
z dne 12. julija 2004
o odobritvi prenosov med količinskimi omejitvami za tekstilne izdelke in oblačila s poreklom iz Socialistične republike Vietnam
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju naslednjega:
(1)
15. decembra 1992 sta Evropska skupnost in Socialistična republika Vietnam parafirala Sporazum o trgovini s tekstilnimi izdelki in oblačili (1), ki je bil odobren s Sklepom 96/477/ES (2). Navedeni sporazum je bil nazadnje spremenjen z izmenjavo pisem med Evropsko skupnostjo in Socialistično republiko Vietnam, ki je bila parafirana 15. februarja 2003 in se začasno uporablja od 10. septembra 2003 (3).
(2)
V skladu s členom 9 omenjenega sporazuma se nekatere količinske omejitve lahko prenesejo na naslednje leto, če niso bile porabljene v tekočem letu.
(3)
V luči povečanja kvot, predvidenega v izmenjavi pisem z dne 15. februarja 2003, je Socialistična republika Vietnam 10. septembra 2003 vložila zahtevo, da se neporabljene količine povečane kvote za leto 2003 prenesejo na količinske omejitve za kvotno leto 2004.
(4)
Ker so subjekti iz Vietnama in Skupnosti povečanje kvote v letu 2003 lahko izkoristili le delno, je primerno, da se neporabljeni del teh dodatnih količin prenese v kvotno leto 2004 -
SPREJEL NASLEDNJO UREDBO:
Člen 1
Prenosi med količinskimi omejitvami za tekstilne izdelke s poreklom iz Socialistične republike Vietnam se za kvotno leto 2004 dovolijo v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. julija 2004

Labels: 18
3
15
1